**STREDNÁ ZDRAVOTNÍCKA ŠKOLA**

**Strečnianska 20, P.O. BOX 14**

**850 07 Bratislava 57**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Milí maturanti,

počas štúdia na Vašej strednej škole ste zistili, že nechcete alebo nemôžete pokračovať v štúdiu na vysokej škole a nechcete ani nastúpiť do práce.

Stredná zdravotnícka škola na Strečnianskej ulici č. 20 v Bratislave má pre Vás riešenie a ponúka Vám k osobnému študijnému zámeru nasledovné:

* v septembri 2023 otvárame **vyššie odborné štúdium v študijnom odbore diplomovaná všeobecná sestra** (3-ročné denné pomaturitné štúdium),
* absolvovaním štúdia **získate spôsobilosť navýkon povolania sestra** vo všetkých zdravotníckych a sociálnych zariadeniach na území Slovenskej republiky,
* **diplom**, ktorý získate po ukončení štúdia, **je uznávaný vo všetkých krajinách Európskej únie**.

Čo musíte urobiť?

* navštíviť stránku našej školy[szs@szsba.sk](mailto:szs@szsba.sk), kde sa dozviete viac o našej ponuke,
* stiahnuť si prihlášku preštudijný odborDiplomovaná všeobecná sestra,
* vyplnenú prihlášku je potrebné poslať na adresu školy do 31. mája 2023 (ak maturujete v tomto školskom roku, overenú fotokópiu maturitného vysvedčenia dodáte ihneď, ako Vám škola vystaví maturitné vysvedčenie),
* úspešne vykonať prijímaciu skúšku, ktorá pozostáva z testu  biológia človeka (učivo z gymnázia),
* prijímacia skúška sa uskutoční: I. termín – 20. júna 2023, II. termín (v prípade voľných miest) – 23. augusta 2023.

*Tešíme sa na Vás, možno rozšírite rady zdravotníkovna Slovensku.*

S úctou

PhDr. Janka Gabaľová, PhD., v. r.

riaditeľa

Bratislava 3. apríl 2023